O'zbekistonda yigitlar ko'pmi yoki qizlar?

Davlat statistika qo'mitasi O'zbekistondagi yoshlar soni, shuningdek, yigitlar va qizlarning yoshlar o'rtasidagi ulushi bo'yicha ma'lumot berdi.
Ta'kidlanishicha, 2022 yil 1 yanvar holatiga ko'ra O'zbekistonda 14–30 yoshdagi jami doimiy aholi soni 9 million 685 ming 564 nafarni tashkil etgan.
Yoshlar orasida o'g'il bolalar soni 4 million 954 ming 910 nafar bo'lgan. Qiz bolalar soni esa 4 million 730 ming 654 nafarga yetgan. Bundan tashqari, 2022 yil 1 yanvar holatiga mamlakatda 0–14 yoshdagi jami bolalar soni 10 million 518 ming 483 nafarni tashkil etgan.
Avvalroq 2022 yilning 1 yanvar holatiga O'zbekistonning doimiy aholisi soni 35 million 271 ming 276 kishini tashkil etgani xabar qilingandi. Shuningdek, O'zbekistonda doimiy aholisi eng ko'p hududlar ma'lum qilingan.